**LĒMUMS**

Liepājā

|  |  |
| --- | --- |
| 2023. gada 20. jūlijā | Nr.242/8  (prot. Nr.8, 8.§) |

Par šķirotu tekstila atkritumu uzglabāšanas

vietu Cukura ielā 8/16, Liepājā

Pamatojoties uz Pašvaldību likuma 4. panta pirmās daļas 1. punktu, kas noteic, ka pašvaldības viena no autonomajām funkcijām ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, Atkritumu apsaimniekošanas likuma 8. panta pirmās daļas 2. punktu, kas cita starpā noteic, ka pašvaldība pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem, Ministru kabineta 2021. gada 26. oktobra noteikumiem Nr.712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”, kā arī izskatot pilnsabiedrības “Vides pakalpojumi Liepājai” 2023. gada 28. jūnija iesniegumu Nr.NOS-23/37 “Par pašvaldības lēmumu par jaunu sadzīves atkritumu iekārtu izvietošanu savā administratīvajā teritorijā” un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Piekrist, ka pilnsabiedrība “Vides pakalpojumi Liepājai” Liepājas valstspilsētas pašvaldības teritorijā izveido šķiroto tekstila atkritumu uzglabāšanas vietu nedzīvojamās telpās Cukura ielā 8/16, Liepājā.

2. Gadījumā, ja pilnsabiedrība “Vides pakalpojumi Liepājai” pārtrauc sniegt sadzīves atkritumu apsaimniekošanas pakalpojumu Liepājas valstspilsētas pašvaldībā, lēmums zaudē spēku.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Vides nodaļai, pilnsabiedrībai “Vides pakalpojumi Liepājai” | |